Oslo bussterminal

Oslo bussterminal er den centrale busterminal for regionale og landsdækkende buslinier til og fra Oslo. Busterminalen er placeret i bygningen Galleri Oslo i kvarteret Vaterland. Den blev åbnet sammen med bygningen i 1987 og har ikke været placeret andre steder før. Konceptet med en stor fælles busterminal i centrum af Oslo blev planlagt af det daværende trafikselskab Stor-Oslo Lokaltrafikk for linjer mellem Oslo og Akershus og omegn, men den benyttes nu også af linjer fra Oslo til hele landet og til udlandet.

Udenfor selve busterminalen på Schweigaards gate ligger der et sporvogns- og bustoppested, der benyttes af bybusser og sporvogne på Gamlebylinjen. Desuden er der kort vej til Oslo S, mens T-banestationen Grønland ligger i nærheden.

Kapacitetsproblemer 
Konceptet med en stor fælles busterminal i centrum af Oslo blev oprindeligt planlagt af det daværende trafikselskab Stor-Oslo Lokaltrafikk for linjer mellem Oslo og Akershus og omegn. Terminalen blev dimensioneret til 450 daglige afgange. Det tal er imidlertid for længst overgået. I 2010 var der således op til 1.100 afgange og ca. 25.000 passagerer i døgnet. Samme år blev det anslået, at passagertallet ville stige til mellem 35.000 og 40.000 inden 2030, hvis der ikke blev gjort noget.

Der har i årevis været diskussioner om, hvordan udfordringerne med kapaciteten i Oslo bussterminal skal løses. Konklusionen på diskussionen er, at de regionale busser bør ende udenfor indre by, for eksempel ved Bryn/Helsfyr i øst, ved Lysaker/Skøyen i vest og ved Sinsen i nord. Både K2012, KUV Oslo-navet 2015 og M2016 støtter en sådan udvikling: "Busterminalen i Oslo centrum udvikles til an terminal for fjernbusser. Rollen som terminal for regonale busser afvikles, efterhånden som banenettet med tilhørende knudepunkter bliver udviklet." I M2016 bliver der fulgt op på ideen. Her omtales udvikling af knudepunkter, herunder terminaler for regionale busser i "Bryn, Sinsen, Skøyen, Lysaker, Hauketo, Sandvika, Ski og Lillestrøm (ny gadeterminal), samt nye terminaler i Fornebu, Økern, Dyrløkke og Vinterbro (gadeterminal)."

Fagfolk har diskuteret muligheden for at flytte Oslo bussterminal over sporene på Oslo S. Her er der dog større uenighed. Det overordnede indtryk er at Plan- og bygningsetaten har et stærkt ønske om at flytte terminalen, mens Jernbaneverket er klart tilbageholdende. Trafikselskabet Ruter virker pragmatiske, idet de støtter eller har støttet begge forslag.

Hovedargumentet for at flytte terminalen var tidligere kapacitetsproblemerne. Dette argument vil imidlertid miste sin betydning, hvis de regionale busser kommer til at vende udenfor indre by, for så vil den nuværende terminal være stor nok til de resterende busser. I KUV Oslo-navet 2015 som er udarbejdet af Jernbaneverket, Statens vegvesen og Ruter hedder det, at regionale knudepunkter og terminaler ved Ring 3 i betydelig grad vil "reducere behovet for terminalkapacitet for busser i Oslo centrum. Virkeliggørelsen af Knudepunkt Øst i Bryn er en særlig vigtig forudsætning for dette. Oslo bussterminal kan så hovedsageligt være terminal for fjernbusser og Østlandsekspresser. Den nuværende busterminals areal er tilstrækkelig til at dække dette behov."

Forslag om terminal over sporene på Oslo S 
I 2008 gik KLP Eiendom (der ejer Lavblokka vis-à-vis Galleri Oslo) ind for en ny terminal over sporene på Oslo S. Arkitekterne som KLP Eindom havde hyret så for sig, at den nuværende busterminal blev erstattet af butikker i gadeplan, og at Schweigaard gate kunne blive en lysere gade med træer og mere plads som en videreudvikling af kommunens intentioner og planer for et løft af kvarteret. Det ville også rydde op i trafikkaosset.

Plan- og bygningsetaten har i flere år arbejdet for at etablere en ny busterminal over sporene, hvilket blandt andet fremgår af planerne for den nye Oslo S. Plan- og bygningsetaten har desuden foreslået at rive den nuværende terminal ned, så Schweigaards gates kan udvikles til at blive en ren bygade.

I M2016-rapporten, der er udarbejdet af Ruter, Jernbaneverket og Statens vegvesen, foreslås det at etablere terminaler for regionale busser øst og vest for centrum i henholdsvis Bryn og Lysaker og at flytter den nuværende busterminal til en placering over sporene på Oslo S. I rapporten står der:

"Der planlægges en ny busterminal tværs over alle sporene på Oslo S som en del af en helhedsudvikling af Norges største trafikcenter. Kapaciteten på den nuværende busterminal på Schweigaards gate er i praksis fuldt udnyttet. En ny busterminal ved Oslo S giver os en et mere kompakt og funktionelt knudepunkt med højere kapacitet og bedre omstigningsforhold end den nuværende terminal ved Vaterland. Bygning af en ny terminal ved Oslo S bør ses i sammenhæng med anlægsarbejderne for Follobaneprojektet og lægger op til byggestart i 2018 med færdiggørelse i løbet af 2021.

Linjer 
Linjer til og fra terminalen.

Fylkeskommunal trafik

Regionale linjer 
Ruter Region:
 100 Lillestørm
110 Lillestrøm
130N Sandvika
140N Bekkestua
150 Bærums verk
160 Rykkinn
 250/250E Slemmestad
250N Sætre
255E Sætre
265E Nesøya
300 Blystadlia
375 Strømmen
380 Lillestrøm
390 Nittedal/Hakadal
390E Hellerudhaugen
400 Veståsen/Oslo lufthavn
400E Eltonåsen/Oslo lufthavn
400N Eltonåsen
470E Eidslia
480E Bjørkelangen
490E Trøgstad
500/500N Drøbak
505 Drøbak
505E Skorkeberg
550 Enebakk
590N Son

Fjernruter 
Brakar Region:
 169: Lierbyen - Tranby - Lierskogen - Oslo
 200: Hønefoss – Oslo

Opplandstrafikk:
 126 Dokka – Hov – Brandbu – Oslo (Landekspressen)

Østfold kollektivtrafikk:
 9: Mysen – Askim – Oslo

Kommerciel trafik

Ekspresbusruter 
NOR-WAY Bussekspress
 NW130 Trysilekspressen: Oslo – Gardermoen – Elverum – Trysil
 NW160 Valdresekspressen: Oslo – Fagernes – Årdalstangen – (Sogndal)
 NW161 Valdresekspressen: Oslo – Fagernes – Beitostølen – (Gjendesheim)
 NW180 Haukeliekspressen: Oslo – Åmot – Haugesund
 NW192 Konkurrenten.no: Oslo – Grenland – Arendal – Kristiansand
 NW194 Grenlandsekspressen: Oslo – Drammen – Hof – Siljan – Skien – Porsgrunn

Vy express / Vy bus4you:
 VY1 Notodden – Kongsberg – Drammen – Oslo
 VY3 Sarpsborg – Moss – Oslo
 VY6 Hvaler – Fredrikstad – Råde – Rygge – Oslo
 VY15 Gjøvik – Skreia – Oslo lufthavn – Oslo
 VY123 Elverum - Oslo (Elverumekspressen)
 VY146 Måløy – Nordfjordeid – Stryn – Otta – Lillehammer – Oslo (Nordfjordekspressen)
 VY146 Ulsteinvik – Volda – Stryn – Otta – Lillehammer – Oslo (Møre-ekspressen)
 VY170 Førde – Skei – Sogndal – Gol – Drammen/Hønefoss/Oslo lufthavn – Oslo (Sogn og Fjordane Ekspressen)
 VY175 Geilo – Gol – Hønefoss – Oslo (Hallingbussen)
 VY190 Kristiansand – Arendal – Risør – Kragerø – Porsgrunn – Oslo (Sørlandsekspressen)
 300/600 Oslo – Göteborg – Helsingborg – Lund – Malmö – København
 800/900 Oslo – Karlstad – Kristinehamn – Örebro – Västerås – Stockholm

Lavprisekspressen:
 LP2 Oslo – Grenland – Arendal – Kristiansand – Egersund – Stavanger

FlixBus:
 600/N600 Oslo lufthavn – Oslo – Karlstad – Örebro – Västerås – Stockholm
 603 Malmö – Lund – Helsingborg – Halmstad – Göteborg – Oslo
 613/N613 Hamburg – Lübeck – København – Københavns Lufthavn – Malmö – Helsingborg – Halmstad – Göteborg – Oslo – Oslo lufthavn

Flybusruter 
Flybussen:
 FB2: Oslo lufthavn, Gardermoen

Unibuss Ekspress:
 Torp-Ekspressen: Sandefjord lufthavn, Torp

Eksterne henvisninger 
 K2012: https://ruter.no/globalassets/dokumenter/ruterrapporter/strategi-og-handlingsplaner/10-2011_k2012.pdf
 KVU Oslo-navet (2015): http://www.vegvesen.no/_attachment/1093243/binary/1073668?fast_title=Oslo-Navet+Hovedrapport.pdf
 M2016: http://m2016.ruter.no/content/uploads/2015/08/RUTE0057_M2016_10.08.15_Low.pdf

Noter 

Bussterminal
Busser
Etableret i 1987
Transport i Norge